Trelis/gawiki huggingface dataset:
Gormfhlaith Ní Shíocháin Ní Bheoláin. Is file, scríbhneoir, aisteoir, feadógaí, pianódóir, amhránaí ar an sean-nós agus rinceoir seite as Corcaigh í Gormfhlaith Ní Shíocháin Ní Bheoláin. Tá sí i mbun máistreacht sa tSean-Ghaeilge agus sa Mheán-Ghaeilge i gColáiste na hOllscoile, Corcaigh. Tá mórán duaiseanna bainte ag a cuid scríbhneoireachta agus ceoil, agus tá a saothar le léamh i bhfoilseacháin éagsúla, ina measc sna cnuasaigh Lampa ar Lasadh: Gradam Mháire Mhac an tSaoi agus Washing Windows Too: Irish Women Write Poetry, san iris Feasta, Comhar agus Nós agus na foilseacháin tríú leibhéil Breac, University Express, agus Tuathal. Bronnadh scoláireacht Quercus sna hEalaíona Cruathaitheacha agus Taibhithe uirthi freisin. Bíonn sí le clos ag imeachtaí amhail REIC agus Comórtas Slamfhilíochta Liú Lúnasa.
Sam Ó Fearraigh. File, scríbhneoir, drámadóir, aisteoir, scríbhneoir scripte agus amharclannóir is ea Sam Ó Fearraigh, as Gort an Choirce, i dTír Chonaill. Foilsíodh filíocht dá chuid in Comhar, Poblachd nam Bàrd, Green Carnations | Glas na Gile, agus ROPES, agus foilsíodh ficsean gairid in Splonk (2020) agus sa chnuasach Bláth na dTulach (2021). Bhuaigh sé Comórtas Slamfhilíochta Liú Lúnasa in 2021 agus fuair dánta leis an chéad agus an tríú áit faoi seach i gcomórtas filíochta Frances Browne sa bhliain chéanna. I measc a chuid saothar amharclannaíochta tá "Grindr, Saghdar, agus Cher" (2023, comhoibriú le Ciara Ní É agus Eoin McEvoy), agus "Balbháin" (2020). Oibríonn Sam mar scéalaí, scriptscríbhneoir agus mar aisteoir ar Ros na Rún. Bíonn sé le clos ag imeachtaí amhail REIC go minic.
Cormac Mac Gearailt. File ó bhéal is ea Cormac Mac Gearailt. Rugadh is tógadh i mBaile Átha Cliath é ach tá fréamhacha aige i gCorca Dhuibhne. Bhuaigh sé an "Talkatives Poetry Slam" sa bhliain 2022, agus bhuaigh sé Comórtas Slamfhilíochta Liú Lúnasa in 2023. Bíonn sé ag reic dánta ag féilte, i dtithe tábhairne, agus ar stáitsí éagsúla ar fud na tíre, ag imeachtaí amhail REIC.
Infheistíocht. Is éard atá i gceist le infheistíocht i réimse an airgeadais ná ceannach earraí caipitiúla, nó sócmhainní airgeadais, chun earraí a tháirgeadh nó ar son a dtoraidh airgeadais, mar shampla
Amhránaithe an Chlub. Is oíche amhránaíochta mhíosúil Ghaeilge é Amhránaithe an Chlub a bunaíodh sa bhliain 2021. Tagann siad le chéile an chéad Déardaoin den mhí i gClub Chonradh na Gaeilge i mBÁC de ghnáth, agus in áiteanna eile uaireanta. Cuirtear fáilte roimh chách, idir amhránaithe is éisteoirí.
Jeffrey Epstein. Fear gnó agus ciontóir gnéis mór le rá as na Stáit Aontaithe ba ea Jeffrey Epstein (20 Eanáir 1953 – 10 Lúnasa 2019).
Bhí Epstein ciontaithe in 2008 as coireanna a bhain le striapachas is striapachas leanaí sna 2000idí. Saor ón phríosúin sna 2010idí, bhí sé ciontaithe i sraith cúiseanna eile a bhain le mí-úsáid ghnéis agus mangaireacht ban óg. Chuir Epstein lámh ina bhás féin sa bpríosún i Nua-Eabhrac sa bhliain 2019.
Saol.
Ciontaíodh Epstein i sraith cúiseanna a bhain le mí-úsáid ghnéis agus mangaireacht ban óg. Cláraíodh Epstein mar chiontóir gnéis agus phléadáil sé ciontach i gcás i Florida in 2008 as striapachas a lorg ó chailín sna déaga.
Faoi 2010 bhí a thréimhse príosúnachta curtha isteach aige. É saor arís agus a shaol ag leanúint ar aghaidh mar ba ghnáth. Lean sé ar aghaidh ag gáinneáil cailíní sna 2010idí. D’fhéadfadh líon na n-íospartach a bheith níos mó ná 100.
Gabhadh Epstein i mí Iúil 2019 ar tháillí feidearálacha gáinneála gnéis. Chuir Epstein lámh ina bhás féin sa bpríosún ar 10 Lúnasa 2019.
Margaret Mee. Ealaíontóir luibheolaíoch Briotanach ab ea Margaret Ursula Mee, MBE (22 Bealtaine 1909 – 30 Samhain 1988 ) a rinne speisialtóireacht i bplandaí ó Fhoraois Bháistí na hAmasóine Brasaíle. Bhí sí ar dhuine de na chéad gníomhaithe timpeallachta freisin a tharraing aird ar thionchar na mianadóireachta agus an dífhoraoisithe ar scála mór ar Abhantrach na hAmasóine .
Luathshaol.
Rugadh Margaret Ursula Brown i Whitehill, Chesham, sa bhliain 1909. D’fhreastail sí ar Scoil Ghramadaí an Dr Challoner, Amersham, agus ina dhiaidh sin Scoil na hEalaíne, na hEolaíochta agus na Tráchtála, Watford . Tar éis tréimhse ghearr ag múineadh i Learpholl bheartaigh sí ar thaisteal thar lear.
Le linn dí a bheith i mBeirlín i 1933, chonaic Brown lasadh an Reichstag agus baghcat na nGiúdach ina dhiaidh sin, rud a dhearbhaigh a tuairimí ón eite chlé. Le linn an Dara Cogadh Domhanda d'oibrigh sí in Hatfield mar línitheoir i monarcha aerárthach de Havilland . 
Saol pearsanta.
Phós Mee Reginald Bruce Bartlett i mí Eanáir 1936. Cosúil lena fear céile, bhí sí ina gníomhaí ceardchumann tiomanta don "Union of Sign, Glass and Ticket Writers" agus chuaigh sí isteach sa Pháirtí Cumannach . Thug Mee aitheasc don TUC i 1937, ag moladh go n-ardófaí an aois fágála scoile agus ina dhiaidh sin tairgeadh post dí bheith ag obair le hErnest Bevin, ach dhiúltaigh sí don tairiscint. Ní raibh an pósadh le Bartlett sona agus, tar éis scaradh fada, colscaradh an deireadh a bhí lena pósadh i 1943. Phós sí Greville Mee, a dara fear céile, i 1980.
Tar éis an chogaidh rinne Mee staidéar ar an ealaín i Scoil Ealaíne Naomh Máirtín i Londain. I 1950 d’fhreastail sí ar an "," áit ar fhoghlaim sí a stíl léiriúcháin, agus bhain sí dioplóma náisiúnta amach sa phéintéireacht agus sa dearadh i 1950. Bhog sí go dtí an Bhrasaíl i 1952 chun ealaín a mhúineadh i scoil na Breataine São Paulo, áit a ndeachaigh Greville Mee léi ina dhiaidh sin. Tharla a céad turas go dtí Belém in Abhantrach na hAmasóine sa bhliain 1956. Ansin bhí sí ina healaíontóir luibheolaíoch d'Institiúid de Botanica São Paulo i 1958, ag iniúchadh na foraoise báistí agus go sonrach an stát Amazonas ó 1964, ag péinteáil na bplandaí a chonaic sí, cuid acu nua don eolaíocht, chomh maith le roinnt a bhailiú le haghaidh léirithe ina dhiaidh sin. Chruthaigh sí 400 fóilió de léaráidí gouache, 40 leabhar sceitse, agus 15 dhialann.
Páirtí Dlí agus Cirt (an Pholainn). Páirtí polaitíochta sa Pholainn is ea Prawo i Sprawiedliwość, an PiS nó Páirtí Dlí agus Ceart, i bhfad amach ar an eite dheis. Bhí an PiS i gcumhacht idir 2015-2023 faoi cheannaireacht Jaroslaw Kaczynski. Le linn an ama sin, bheadh ar an bPiS comhoibriú le "Konfederacja", páirtí polaitíochta eile i bhfad amach ar an eite dheis, a bhfuil cuid dá cheannairí antoisceach go leor agus báúil leis an Rúis. Mar sin mhúscail polasaithe an rialtais le linn a thréimhse in oifig a lán amhrais – an reitric náisiúnaíoch, an teannas leis an Aontas Eorpach agus leis an nGearmáin agus thar aon rud eile, géilleadh do shruth coimeádach ar leith san Eaglais Chaitliceach.
Toghchán parlaiminte na Polainne, 2023.
Bhí an-imní ann go leanfadh an Pholainn bealach na hUngáire dá rachadh an páirtí i gcumhacht arís, agus inspioráid a fháil ó Viktor Orbán agus a gcuid polasaithe i bhfad amach ar an eite dheis.
I ndeireadh an dála, cé go bhfuair an PiS 'an bua' le 35% den vóta agus 194 feisire, bhí teacht ag an bhfreasúra ar 248 suíochán agus bhí páirtí Donald Tusk, an "Platforma Obywatelska" (PO), in ann comhrialtas leathan a dhéanamh.
Halla na Máisiún, Sráid Theach Laighean. Is foirgneamh é Halla na Máisiún ("Freemasons' Hall" nó "Grand Lodge of Ireland") atá lonnaithe ar Shráid Theach Laighean i mBaile Átha Cliath.
Tá stair shaibhir ilghnéitheach ag an bhfoirgneamh agus is é ceanncheathrú na Máisiún in Éirinn é. Bunaíodh an "Grand Lodge" sa bhliain 1725. Tá an Halla, a tógadh sa bhliain 1869, maisithe i stíl Victeoiriach. Tá síleálacha stuacha gorma i Seomra an Lóiste Mhóir ar a bhfuil ciumhaiseanna bána agus órga agus tá orgán mór píopaí ann. Tá Seomra na dTeamplóirí ann agus seomraí searmanais eile atá maisithe le stíleanna ailtireachta éagsúla, ina measc seomra Éigipteach agus seomra Gotach bréige. Tá seomraí cruinnithe eile ann, a maisíodh i stíleanna Clasaiceacha agus Túdaracha. Tá oifigí riaracháin, leabharlann, músaem agus caifé sa Lóiste freisin.
Escherichia coli.  
Is éard is Escherichia coli ann (nó E.coli) ná speiceas baictéar slatchruthach a thaightear i gconair an díleá in ainmhithe, daoine ina measc, agus atá coiteann san ithir is gnáthóga uisciúla.
Tá an géineas ainmnithe as Theodor Escherich, a chéad d'aimsigh "E.coli".
Pataigin.
Ní dhéanann an chuid is mó de na tréithchineálacha "E.coli" aon dochar do dhaoine, ach tá roinnt fíor-phataigineach, agus is féidir leo tús a chur le dinnireacht bhaictéarach srl. 
Is iad "E.coli" agus eintreacocas na stéige an dá chineál baictéar is coitianta. Orgánaigh bhídeacha is ea iad sin a mhaireann i bputóga ainmhithe teofhuilteacha – daoine, ba, madraí agus éanlaith san áireamh. Faightear iad go flúirseach san fhaecas, is é sin, cac. Ionfhabhtaíonn "E.coli" an chonair úiríneach uaireanta.
"E.coli" in Éirinn.
Léiríodh i dtuarascáil ón nGníomhaireacht um Chaomhnú Comhshaoil sa bhliain 2023 go raibh "E.coli" i 14 grúpscéim phríobháideach in Éirinn. Dúradh sa tuarascáil nach raibh caighdeán an uisce ó fhoinsí príobháideacha chomh maith leis an gcaighdeán uisce poiblí.
Pléasc in Ospidéal Al-Ahli, Gaza. Tharla pléasc in Ospidéal Al-Ahli i gCathair Gaza ar 17 Deireadh Fómhair 2023, le linn Cogadh Iosrael - Gaza. 
Fuair b'fhéidir 50 bás ach bhí eagla ann ar dtús gur maraíodh na céadta daoine. Daoine a bhí aslonnaithe agus a bhí ar foscadh sa chlós ab ea na mairbh, de réir Aireacht Sláinte Gaza. Thosaigh cluiche an mhilleáin láithreach, Hamas agus Iosrael ag iarraidh an milleán a chur ar a chéile.
Ar dtús, chuir na húdaráis Palaistíneacha in Gaza, a bhí faoi smacht ag Hamas, an locht ar Iosrael, ag éileamh gur buille aeir d’aon turas a bhí ann. Ach bhí baint leis an ionsaí á séanadh ag Iosrael. 
De réir an BBC, agus an rialtas Francach agus Meiriceánach, b'fhéidir go ndeachaigh roicéad Palaistíneach as smacht agus thit sé ar na daoine a bhí ar foscadh sa chlós in aice leis an ospidéal. 
De réir an New York Times, a rinne mionanailís, b'fhéidir nach raibh diúracán ná roicéad i gceist ar chor ar bith, ach ionsaí sliogán de chuid Iosrael. 
Ar aon nós, bhuail diúracáin eile as Iosrael sibhialtaigh neamhchiontacha i nGaza timpeall an ama seo... mar shampla tuairiscíodh ar an lá céanna gur maraíodh seisear nuair a bhuail diúracán Iosraelach scoil i gcampa teifeach i lár Gaza. I ráiteas ó Eagraíocht Fóirithinte na Náisiún Aontaithe do Dhídeanaithe Palaistíneacha, dúradh gur gníomh uafásach a bhí ann agus gur léirigh sé gur cuma leis na daoine a bhí freagrach as faoi shibhialtaigh.
Luis Caffarelli. Matamaiticeoir Airgintíneach-Mheiriceánach is ea Luis Ángel Caffarelli (rugadh 8 Nollaig 1948). Déanann sé staidéar ar chothromóidí páirtdifreálacha agus ar a bhfeidhmiúcháin.
Gairm.
Rugadh agus d'fhás Caffarelli aníos i mBuenos Aires. Ghnóthaigh sé Máistreacht san Eolaíocht (1968) agus Ph.D. (1972) amach in Ollscoil Buenos Aires. Ba é Calixto Calderón an comhairleoir Ph.D. a bhí aige. Faoi láthair tá Ollúnacht Sid Richardson aige in Ollscoil Texas in Austin. Bhí sé ina ollamh freisin in Ollscoil Minnesota, in Ollscoil Chicago, agus in Institiúid Courant na nEolaíochtaí Matamaitice in Ollscoil Nua-Eabhrac. Ó 1986 go 1996 bhí sé ina ollamh san Institiúid Ard-Léinn in Princeton.
Taighde.
Fuair Caffarelli aitheantas le "The regularity of free boundaries in higher dimensions" a foilsíodh sa bhliain 1977 in "Acta Mathematica". Meastar gur saineolaí é ar fhadhbanna saorfhóireacha agus ar chothromóidí páirtdifreálacha neamhlíneacha. Chruthaigh sé roinnt torthaí rialtachta maidir le cothromóidí éilipseacha iomlána neamhlíneacha lena n-áirítear an chothromóid Monge-Ampere, agus chuir sé le teoiric an homaiginithe freisin. Tá suim aige freisin i gcothromóidí suimeálacha-difreálacha.
Foilsíodh ceann de na torthaí is mó a luaitear leis sa pháipéar "Partial regularity of suitable weak solutions of the Navier–Stokes equations" in 1982 i gcomhar le Louis Nirenberg agus Robert V. Kohn. 
Gradaim agus aitheantas.
Sa bhliain 1991 toghadh é chuig Acadamh Náisiúnta na nEolaíochtaí SAM. Bhronn an École Normale Supérieure, Ollscoil Notre Dame, an Universidad Autónoma de Madrid, agus an Universidad de La Plata, an Airgintín, dochtúireachtaí oinigh air. Bhain sé Duais Chuimhneacháin Bôcher amach i 1984.
Sa bhliain 2003 bhronn an Fhondúireacht Konex ón Airgintín Duais Diamond Konex air, ceann de na dámhachtainí is mó le rá san Airgintín, mar 'An tEolaí is Tábhachtaí' sa tír le deich mbliana anuas. Sa bhliain 2005, fuair sé Duais chlúiteach Rolf Schock de chuid Acadamh Eolaíochtaí Ríoga na Sualainne “”. Bhain sé amach Duais Leroy P. Steele do Ghnóthachtáil Saoil sa Mhatamaitic freisin sa bhliain 2009. Sa bhliain 2012 bronnadh Duais Wolf sa Mhatamaitic air (i gcomhpháirt le Michael Aschbacher) agus rinneadh comhalta de Chumann Matamaitice Mheiriceá de. Sa bhliain 2017 thug sé Léacht Łojasiewicz in Ollscoil Jagiellon ("Uniwersytet Jagielloński") i Kraków. 
Sa bhliain 2018, ainmníodh é ina Chomhalta SIAM agus fuair sé Duais Shaw sa Mhatamaitic. 
Sa bhliain 2023, bronnadh Duais Abel air “”.
Leabharliosta.
Tá dhá leabhar scríofa ag Caffarelli i gcomhar le duine eile.
Evelyn Fox Keller. Fisiceoir, údar, agus feimineach Meiriceánach ab ea Evelyn Fox Keller (20 Márta 1936 – 22 Meán Fómhair 2023). Bhí sí ina hOllamh Emerita le Stair agus Fealsúnacht na hEolaíochta in Institiúid Teicneolaíochta Massachusetts. Dhírigh luathshaothar Keller ar thrasnú na fisice agus na bitheolaíochta. Dhírigh a taighde ina dhiaidh sin ar stair agus ar fhealsúnacht na bitheolaíochta nua-aimseartha agus ar inscne agus eolaíocht..
Beathaisnéis.
Rugadh Keller in Jackson Heights, Queens d'inimircigh Ghiúdacha ón Rúis, agus d'fhás sí aníos i Woodside, Queens. Bhain sí B.A. amach sa bhfisic ó Ollscoil Brandeis sa bhliain 1957 agus lean sí dá cuid staidéir sa bhfisic theoiriciúil in Ollscoil Harvard agus Ph.D. bainte amach aici sa bhliain 1963. 
Chuir sí suim sa bhitheolaíocht mhóilíneach le linn cuairte ar Shaotharlann agus a tráchtas Ph.D. á chríochnú aici. Theagasc sí in Ollscoil an Oirthuaiscirt, Ollscoil Cornell, Ollscoil Maryland, Ollscoil an Iarthuaiscirt, Ollscoil Princeton, Ollscoil Stáit Nua-Eabhrac ag , Ollscoil Nua-Eabhrac agus i roinn na reitric in Ollscoil California, Berkeley.. Ba é a deartháir Maurice Sanford Fox a spreag a luathshaothar san eolaíocht.
Valerie Cowie. Síciatraí comhairleach Briotánach ab ea Valerie Cowie (Harpenden, An Ríocht Aontaithe, 1924 – 7 Iúil 2023) .
Beathaisnéis.
Rinne Cowie staidéar ar leigheas in Ollscoil Obar Dheathain, áit a ndearna sí taighde ar chóireálacha cothaithe do fheinilcéatónúire, agus ghnóthaigh sí dochtúireacht sa leigheas i 1951. Fuair Cowie oiliúint mar chláraitheoir síciatrachta agus néareolaíochta ag Ospidéal Maudsley agus Ospidéal Ríoga Bethlem, Londain, agus ansin ghlac sí le post taighde ag Maudsley, áit ar oibrigh sí ar feadh 11 bliana ag Aonad Taighde Géineolaíocht Shíciatrach na Comhairle um Thaighde Leighis, fiú amháin mar a chuid leas-Stiúrthóir. Bronnadh PhD uirthi as taighde a dhéanamh ar fhorbairt leanaí a bhfuil siondróm Down orthu ag Ospidéal Guy's. D’oibrigh sí freisin mar ollamh comhlach ag an Institiúidí Náisiúnta Sláinte sna Stáit Aontaithe, agus bhunaigh sí aonad acadúil do ghéineolaíocht shíciatrach ag Ospidéal Ely, Caerdydd. Chuir comhghleacaí síos uirthi uair amháin mar "ceann de réaltaí na síciatrachta nua-aimseartha" Nuair a ceapadh í mar léachtóir sinsearach in Ollscoil na Breataine Bige i 1982, thug duine dá moltóirí don phost faoi deara "My only reservation is that the post of senior lecturer does not adequately do justice to her high academic status", ag áitiú go mbeadh cathaoir phearsanta níos oiriúnaí ..
An Fhrigia. Tír ársa san Áise Bheag is ea an Fhrigia (ón tSean-Ghréigis: Φρυγία/"phrugía"). Tá sí suite idir Lydia agus an Chapadóic, ar an gcuid thiar den ardchlár Anatólach (an Tuirc sa lá atá inniu ann). De réir Héaradatais, go raibh an t-ainm Briges (nó Bryges) ar na Frigiaigh ar dtús agus d'fhanfaidís san Mhacadóin agus san Albáin, ansin rachaidís isteach san Tráicia, sula ndeachaigh siad ar imirce, tríd an Heilléaspontas beagán roimh Chogadh na Traí, chun socrú sa chathair seo, san Áise Bheag. Má tá an ceart ag Heireadótas, is féidir go raibh na Frigiaigh mar chuid de Phobail na Mara.
Stair.
Is daoine Ind-Eorpacha ón Tráicia nó tuaisceart na Gréige iad na Frigiaigh. Deir Heireadótas linn gur chomharsana de chuid na Macadónach iad sa dara mílaoise RCh, agus gur athraigh siad ainm a muintire, "Bryges ", nuair a chuaigh siad ar imirce go dtí an Anatóil. D'fhorghabh siad timpeall 1200 RCh an chuid lárnach agus thiar den Áise Bheag, ag baint leasa as titim na hImpireachta Hití.
Paddy Cosgrave. Fear gnó, fiontraí agus iar-phríomhfheidhmeannach ar an gcomhlacht Web Summit is ea Paddy Cosgrave (a rugadh ar 19 Márta 1982), fear a tharraingíonn conspóid go minic.
Gairm.
Bhunaigh Cosgrave Web Summit (Comhdháil idirnáisiúnta do lucht an Ghréasáin) i mBaile Átha Cliath sa bhliain 2009.
Aighneas le Rialtas na hÉireann.
Ar 23 Meán Fómhair 2015, d'fhógair Cosgrave go tobann go raibh "Web Summit" le bogadh ó Bhaile Átha Cliath go Liospóin na Portaingéile.
Aighneas le Leo Varadkar.
Sceith Varadkar eolas lena chara Maitiú Ó Tuathail agus bhí Cosgrave ag magadh faoi.
Aighneas pearsanta le Mícheál Ó Máirtín.
Bhain an gearán leis an méid a dúirt Micheál Martin, Tánaiste ag an am, faoi Paddy Cosgrave i nDáil Éireann sa bhliain 2023.
Aighneas leis an lucht gnó in Iosrael agus i SAM.
Nuair a bhris Coimhlint Iosrael-Hamas, 2023 amach, rinne Cosgrave ráitis ar an fhoréigean in Iosrael agus i nGaza. Cháin Cosgrave tacaíocht thíortha an Domhain Thiar do Iosrael i ndiaidh ionsaithe Hamas ar an tír sin. Bhí an ráiteas céanna ag Cosgrave agus Uachtarán na hÉireann, Michael D. Higgins. Ach bhí na fiontraithe in Iosrael, brúghrúpa ollmhór"," thar a bheith mí-shásta le Cosgrave agus rinne siad stocaireacht ar chomhlachtaí sna Stáit Aontaithe.
D'fhógair Google, Intel, Siemens, Amazon, Meta srl go raibh siad ag cuireadh deireadh lena gceangal le Web Summit. Tharraing bunaitheoir Y Combinator, Garry Tan, chomh maith le Ravi Gupta ó Sequoia Capital agus infheisteoirí móra caipitil eile siar as an chomhdháil freisin. D'éirigh cainteoirí as: mar shampla an t-aisteoir Joseph Gordon-Levitt, an rapálaí LL Cool J, an fiontraí Steven Bartlett srl. Ach lean an chomhdháil ar aghaidh i Liospóin na Portaingéile, mar a bhí beartaithe.
Ansin ghabh Cosgrave a leithscéal : "Tuigim gur ghoill an méid a dúirt mé, an uair a dúirt mé é agus an bealach inár cuireadh i láthair é, go mór ar dhaoine," a dúirt sé ar shuíomh idirlín Web Summit. "Gabhaim mo leithscéal le aon duine a ghortaigh mo bhriathra."
D'éirigh Cosgrave as a phost mar phríomhfheidhmeannach ceithre lá níos déanaí, ar 21 Deireadh Fómhair 2023.
Gabriel Zucman. Is eacnamaí Francach é Gabriel Zucman (rugadh é an 30 Deireadh Fómhair 1986). Faoi láthair tá sé ina ollamh comhlach le beartas poiblí agus eacnamaíocht in Ollscoil California, Scoil Bheartais Phoiblí Goldman Berkeley agus ina Ollamh agus ina Chathaoirleach i Scoil Eacnamaíochta Pháras. agus ina Ollamh le Chathaoir i Scoil Pháras. na hEacnamaíochta . 
Údar an leabhair '"The Hidden Wealth of Nations: The Scourge of Tax Havens"' (2015) is ea é. Tá cáil ar Zucman as a thaighde ar thearmainn chánacha agus ar thearmainn chánach corparáide. 
Fuarthas amach i dtaighde Zucman go bhfuil na tearmainn chánacha corparáide is mó comhlíontach leis an ECFE, agus gur fíor-annamh a bhíonn aighnis chánach idir láithreacha ardchánach agus tearmainn. Tá a chuid páipéar ar na páipéir is mó a luaitear ar thaighde ar thearmainn chánach. Tá cáil ar Zucman freisin as a chuid oibre ar chainníochtú scála airgeadais na dteicnící seachanta cánach bonn-chreimeadh agus aistrithe brabúis (BCAB) a d’úsáid cuideachtaí ilnáisiúnta i dtearmainn chánach corparáide, trínar shainaithin sé Éire mar an tearmann cánach corparáide is mó ar domhan in 2018.
In 2018, fuair Zucman an Duais don Eacnamaí Óg is Fearr sa Fhrainc, arna bronnadh ag an Cercle des économistes agus "Le Monde" mar aitheantas ar a thaighde ar imghabháil cánach agus seachaint cánach agus a n-iarmhairtí eacnamaíocha. Bronnadh Bonn John Bates Clark air sa bhliain 2023, duais d’eacnamaithe faoi 40 bliain d’aois 
Luathshaol agus oideachas.
Rugadh Zucman i bPáras sa bhliain 1986, agus is mac é le beirt dochtúirí Francacha. Is taighdeoir imdhíoneolaíochta í a mháthair agus cuireann a athair cóir leighis ar othair VEID . 
In agallaimh, cuireann Zucman síos ar “imeacht pholaitiúil thrámach m’óige”, mar a bhí nuair a shroich Jean-Marie Le Pen na babhtaí deiridh de thoghchán uachtaránachta na Fraince 2002, nuair a bhí Zucman 15 bliana d’aois. In 2018, dúirt Zucman faoin imeacht sin: "Tá go leor de mo smaointeoireacht pholaitiúil ó shin i leith dírithe ar conas is féidir linn an tubaiste seo a sheachaint arís. Go dtí seo, theip orainn."
Volcaigh. Cónaidhm de treibheanna Gallacha a bhí sna Volcaigh () a bunaíodh roimh ruathar na nGallach comhcheangailte a rinne ionradh ar an Mhacadóin c. 270 RCh. agus a throid in aghaidh na nGréagach, a bhí cruinnithe le chéile, ag Cath Thearmápalae sa bhliain 279 RCh. Fuarthas treibheanna ar a dtugtaí an t-ainm Volcaigh go comhuaineach i ndeisceart na Gaille, san Mhoráiv i ngleann na hEabró, Leithinis na hIbéire, agus san Ghaláit san Anatóil. Is cosúil go raibh an Volcaigh ina chuid de chultúr ábharach La Tène nach maireann, agus tá féiniúlacht Cheilteach curtha i leith na Volcach, bunaithe ar thagairtí i bhfoinsí Gréigise agus Laidine chomh maith le fianaise ainmeolaíocht. Tiomáinte ag grúpaí an-soghluaiste ag feidhmiú lasmuigh den chóras treibhe agus ina raibhh eilimintí éagsúla, bhí na Volcaigh ar cheann de na heintitis eitneacha nua a bunaíodh le linn leathnú míleata na gCeilteach ag tús an 3ú haois RCh. Ag bailiú le chéile sa turas cáiliúil isteach sna Balcáin, de réir dealraimh, ó thaobh na Gréige de, chun foghail a dhéanamh ar Deilfe, scoilt brainse den na Volcaigh ón bpríomhghrúpa ar an mbealach isteach sna Balcáin agus cheangail siad le dhá threibh eile, na Tolistobogaigh agus na Trocmaigh, chun cur fúthu i lár agus féiniúlacht nua a bhunú mar na Galataigh.
Ba ghrúpa de na Volcaigh iad na Tectosagaigh a bhog tríd an Mhacadóin go dtí an c. 277 R.Ch. Deir Strabó gur tháinig na Tectosagaigh ar dtús ón réigiún in aice le Tolosa (Toulouse sa lá atá inniu ann).
Ainm.
Luaitear iad mar "Volcis" agus "Volcarum" le "Iúl" Caesar (lár an 1ú c. RCh), mar "Ou̓ólkai" () le Strabó (1ú c. AD go luath) agus Tolamaes (2ú c. AD), agus mar "Volce" ar an "Tabula Peutingeriana" (4-5ú c. AD). &lt;ref name=":02"&gt;, s.v. "Volcae Arecomici" and "Volcae Tectosages".&lt;/r
Dunmharú Patsy Gillespie agus cúigear saighdiúirí. Dúnmharaíodh fear darbh ainm Patsy Gillespie agus cúigear saighdiúirí Briotanacha ar 24 Deireadh Fómhair 1990 nuair a phléasc seachbhuama sna Líbeartaí Thiar Thuaidh Dhoire. 
Tugadh an 'buama daonna' ar Gillespie. Fuadaíodh clann Gillespie agus cuireadh iallach ar Gillespie buama a phléascadh taobh amuigh de seicphointe Coshquin, seicphointe Briotanach. Maraíodh Stephen Beacham, Vincent Scott, David Sweeney, Paul Worrall agus Lance Corporal Stephen Burrows, as an chéad Battalion the King's Regiment. Cáineadh an IRA as leas a bhaint as modhanna cruálacha.
Fear ó chúlra náisiúnach, bhí Gillespie ina chónaí ina chathair dhúchais, Doire, bhí ceisteanna ann faoina ról san IRA.